Определение на Съда (пети състав) от 13 юни 2013 г. — Veolia Acqua Compagnia Generale delle Acque/Комисия
(Дело C‑436/12 P)
„Обжалване — Държавни помощи — Помощи в полза на предприятията, установени на територията на Венеция и на Киоджа“
1.                     Обжалване — Основания — Явна недопустимост или неоснователност на твърденията за наличието на основания — Възможност за отхвърляне на жалбата във всеки един момент с мотивирано определение и без провеждане на устна фаза на производството (член 181 от Процедурния правилник на Съда) (вж. точка 16)
2.                     Помощи, предоставяни от държавите — Разглеждане от Комисията — Разглеждане на общите характеристики на схема за помощи — Допустимост — Задължение на държавата членки да провери индивидуалното положение на всяко засегнато предприятие при възстановяването на неправомерна помощ (член 87, параграф 1 ЕО) (вж. точки 25—28)
Предмет
Жалба срещу Определение на Общия съд (четвърти състав) от 12 юли 2012 г. по дело Compagnia Generale delle Acque/Комисия (T‑264/00), с което този съд отхвърля искането за отмяна на Решение 2000/394/ЕО на Комисията от 25 ноември 1999 година относно помощите в полза на предприятията, установени на територията на Венеция и на Киоджа, предвидени в Закон № 30/1997 и Закон № 206/1995 за намаляване на социалноосигурителните вноски (ОВ L 150, стр. 50) — Засягане на вътреобщностната търговия — Въздействие върху конкуренцията — Обхват на контрола — Тежест на доказване — Задължение за мотивиране
Диспозитив
1)
Отхвърля жалбата.
2)
Осъжда Veolia Acqua Compagnia Generale delle Acque srl да заплати съдебните разноски.